Исраилова, Сацита Мохьмадан йоӀ

Саци́та Магоме́довна Исраи́лова (Соьлжа-ГӀала, Нохч-ГӀалгӀайн АССР, РСФСР, СССР) — Нохчийн Республикан Халкъан библиотекан директор, Нохчийн Республикин художникийн бертан декъашхо, Нохчийн Республикин йукъараллин палатан декъашхо, Нохчийн Республикин культурин Сийлахь гӀуллакххо, Соьлжа-ГӀалин Сийлахь гражданин.

 Биографи 
Йина Соьлжа-ГӀалахь. 1983 шарахь чекхйаьккхира йуккъера ишкол. Дешна йаьлча болх бан йеара № 12 йолчу библиотеке берийн декъан библиотекарь дарже. 1984 шарахь хьашташ кхочушдаран декъан коьрта библиотекарь хилира.

1990 шарахь чекхйаьккхира заочно Краснодаран пачхьалкхан оьздангаллин институт. Оццу шарахь хилира йуккъера гӀалин библиотекин декъан хьаькам, ткъа 1992 шарахь — Соьлжа-ГӀалин йукъйаьккхинчу библиотекин системин директор.

1990-гӀа шераш чекхдовлуш библиотека хьуьнарчашка дӀайелла хӀетахьлерчу Ӏедало, цара цу чохь кафе йиллинера. 2000-чу шарахь, шолгӀа нохчийн тӀом боьдуш гӀалахь тӀемаш лаьтташ болчу хенахь, Исраиловас, цкъа хьалха ша, тӀаьхьо шен лаамехь гӀоьнчашца, цӀанйира, тойира телхина гӀишло, цуьнан библиотекин коллекцеш йуха а кхачо йира. Цул тӀаьхьа дикка ницкъ бан дийзира цуьнан библиотека кафе долахойх ларйеш. Цу кепара, йохийначу гӀалахь дуьххьара болх беш йолу оьздангаллин учреждени хилла дӀахӀоьттира Йуккъера гӀалин библиотека, йеххачу хенахь иза цхьаъ бен йоцу и тайпа учреждени йисира.

Соьлжа-ГӀалин библиотекин система кхиорах а, тӀом дӀабаьллачул тӀаьхьа Соьлжа-ГӀалин библиотекин система болх барх а лаьцна масех болх зорбане баьлла цуьнан. Нохчийн говзаллин, къаьсттина исбаьхьаллин говзаллин исторех а, хьолах а лаьцна кхолламийн автор йу иза. И гӀуллакхаш бахьана долуш 2011-чу шарахь иза тӀеийцира Нохчийчоьнан исбаьхьалчийн барте. 2006 шарахь цуьнан йаззам «Денйаран Ӏалашо» зорба туьйхира «Библиотека» журналан 9-гӀачу лоьмарехь, ткъа цуьнан сурт туьйхира оцу журналан мужалтан тӀаьхь.

2014 шарахь Сацитех Нохчийн Республикин Къоман библиотекин директор хилира, оцу даржера хийцира Хасмагомадов Эдилбек.

2019 шеран 10 ноябрехь Къоман библиотекехь хилира хьалхара Къилбаседакавказан Вики-семинар.

2020 шеран 7 ноябрехь библиотекехь дӀайахьира «Къилбаседакавказан Вики-семинар 2020».

2025 шеран 5 июнехь дакъалецира оьрсийн меттанашна а, Россин Федерацин къаьмнийн меттанашна а гӀолоцу кхоченехь пачхьалкхан политика кхочушйаран кхеташонан хийшаршкахь (видеоконференцин рожехь), иза дӀайаьхьира Путин Владимира.

 СовгӀаташ 
 2004 — медаль М. Ю. Лермонтова «За личный вклад в восстановление мира и согласия на Кавказе»;
 2005 — «Нохчийн Республикан Интеллектуальный центр» йукъараллин организацис йелла диплом «За подвижничество в сфере интеллектуального труда»;
 2008 — «НР культуран Сийлахь белхало».
 2014 — Сийлахь билгало «За трудовое отличие»;
 2014 — Соьлжа-ГӀалан Сийлахь гражданин;
 Нохчийн Республикин куьйгалхочун Р. А. Кадыровн баркаллин кехат;
 Нохчийн Республикан культуран министерствон а, Соьлжа-ГӀалан мэрин а, культуран департаментан а грамоташ.

 Библиографи 








 Билгалдахарш 

 Хьажоргаш 








Категори:Краснодаран оьздангаллин институтан арахецархой
Категори:Россин библиотекарш
Категори:Нохчийчоьнан исбаьхьалчийн бертан декъашхой
Категори:Россин йукъараллин гӀуллакххой